Държавен вестник, бр. 86, 2025 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  86
1.
Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Kино-, аудио- и видеосистеми“ от Списъка на професиите за професионално образование и 
обучение (СППОО), утвърден от министъра на образованието и науката със Заповед № РД09-
2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап.
1.1.2. За придобиване на трета степен на професионална квалификация: 
• за ученици – завършено основно образование;
• за лица, навършили 16 години – придобито право за явяване на държавни зрелостни
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. 
Описание на професията
2.1. Втора степен на професионална квалификация по професията
Завършилият втора степен на професионална квалификация по професията „Кино-, 
аудио- и видеосистеми“, може да изпълнява основни дейности, свързани с инсталирането, 
свързването, поддръжката и демонтажа на компоненти от аудио-визуални системи. Работата 
му включва правилно разчитане на електротехнически и електронни схеми, идентифициране 
на основни градивни елементи и последователно съединяване на кабели за изграждане на 
кино-, аудио- и видеоконфигурации. 
Изпълнява монтаж и демонтаж на системи, подменя дефектирали елементи, възли или 
устройства, използвайки специализирани ръчни и електрически инструменти, измервателни 
уреди и защитно оборудване. Измерва основни електрически величини, проверява правилността 
на съединенията и използва базов софтуер при настройка на оборудване. Работата се извършва 
под ръководството на по-квалифицирани специалисти в съответствие с утвърдени технологични 
инструкции и стандарти за безопасност. 
2.2. Трета степен на професионална квалификация по професията 
Завършилият трета степен на професионална квалификация по професията „Кино-, аудио- 
и видеосистеми“ изпълнява комплексни технически задачи, свързани с конфигуриране, 
инсталиране, настройка, диагностика и ремонт на кино-, аудио- и видеосистеми. Работата 
включва самостоятелно разчитане на структурни, функционални и монтажни схеми, избор и 
използване на подходящи инструменти, измервателни уреди и специализиран софтуер за 
конкретните нужди на системите. 
Специалистът извършва техническа диагностика, настройка и пускане в експлоатация на 
различни видове апаратура, включително студийна техника за фиксиране на изображение и звук. 
Изгражда и конфигурира системи с конкретни параметри, анализира информация от техническа